CELEX: 62018CN0191
Language: et
Date: 2018-03-16 00:00:00
Title: Kohtuasi C-191/18: Eelotsusetaotlus, mille on esitanud Supreme Court (Iirimaa) 16. märtsil 2018 – KN versus Minister for Justice and Equality

4.6.2018   
            
            
               ET
            
            
               Euroopa Liidu Teataja
            
            
               C 190/9
            
         Eelotsusetaotlus, mille on esitanud Supreme Court (Iirimaa) 16. märtsil 2018 – KN versus Minister for Justice and Equality
   (Kohtuasi C-191/18)
   (2018/C 190/12)
   Kohtumenetluse keel: inglise
   
      Eelotsusetaotluse esitanud kohus
   
   Supreme Court
   
      Põhikohtuasja pooled
   
   
      Kaebaja: KN
   
      Vastustaja: Minister for Justice and Equality
   
      Eelotsuse küsimused
   
   
               1.
            
            
               Võttes arvesse:
               
                           a)
                        
                        
                           seda, et Ühendkuningriik on esitanud ELL artikli 50 alusel teate;
                        
                     
                           b)
                        
                        
                           ebakindlust selle suhtes, milliste kokkulepetega hakatakse reguleerima Euroopa Liidu ja Ühendkuningriigi vahelisi suhteid pärast Ühendkuningriigi väljaastumist; ja
                        
                     
                           c)
                        
                        
                           sellest tulenevat ebakindlust küsimuses, mil määral saaks KN praktikas kasutada aluslepingutest, hartast või asjakohastest õigusaktidest tulenevaid õigusi, kui ta Ühendkuningriigile üle antakse ja ta jääb vangistusse pärast Ühendkuningriigi väljaastumist.
                        
                     Kas taotluse saanud liikmesriik on Euroopa Liidu õiguse kohaselt kohustatud keelduma Euroopa vahistamismääruse alusel Ühendkuningriigile üle andmast isikut, kelle üleandmine oleks muidu liikmesriigi õiguse kohaselt nõutav,
               
                           1)
                        
                        
                           kõikidel juhtudel?
                        
                     
                           2)
                        
                        
                           mõningatel juhtudel, võttes arvesse konkreetse juhtumi asjaolusid?
                        
                     
                           3)
                        
                        
                           mitte ühelgi juhul?
                        
                     
         
               2.
            
            
               Millised on juhul, kui vastus esimesele küsimusele on niisugune nagu esimese küsimuse alapunktis 2, need kriteeriumid või kaalutlused, mida taotluse saanud liikmesriigi kohus peab hindama selle tuvastamiseks, kas üleandmine on keelatud?
            
         
               3.
            
            
               Kas taotluse saanud liikmesriigi kohus on teise küsimuse kontekstis kohustatud Euroopa vahistamismääruse täitmist puudutava lõpliku otsuse tegemise edasi lükkama, et oodata ära suurem selgus küsimuses, milline asjakohane õiguslik kord kehtestatakse pärast taotluse esitanud asjaomase liikmesriigi väljaastumist liidust,
               
                           1)
                        
                        
                           kõikidel juhtudel?
                        
                     
                           2)
                        
                        
                           mõningatel juhtudel, võttes arvesse konkreetse juhtumi asjaolusid?
                        
                     
                           3)
                        
                        
                           mitte ühelgi juhul?
                        
                     
         
               4.
            
            
               Millised on juhul, kui vastus kolmandale küsimusele on niisugune nagu kolmanda küsimuse alapunktis 2, need kriteeriumid või kaalutlused, mida taotluse saanud liikmesriigi kohus peab hindama selle tuvastamiseks, kas ta on kohustatud Euroopa vahistamismääruse täitmist puudutava lõpliku otsuse tegemise edasi lükkama?